Vyhodnotenie pripomienkového konania
  Návrh nariadenia vlády Slovenskej republiky o technických požiadavkách na vykurovacie systémy motorových vozidiel a ich prípojných vozidiel

Spôsob pripomienkového konania: bežný postup (2.8.2005 do 22  .8.2005)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov:	31	

Subjekty, ktoré nemali pripomienky: Úrad vlády SR, podpredseda vlády SR pre európsku integráciu, ľudské práva a menšiny, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Subjekty, ktoré vôbec nezaslali pripomienky: Najvyšší kontrolný úrad SR.

Počet vznesených zásadných pripomienok	1    	
počet akceptovaných pripomienok	1	
počet čiastočne akceptovaných pripomienok		
počet neakceptovaných pripomienok		
počet neaktuálnych pripomienok		

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
6292/2005/SIAP	K § 2 písm. f):
Definícia interiéru vozidla je nepresná a  z  hľadiska používaných pojmov aj nejasná. Žiadame preto znenie predmetného písmena nahradiť nasledovne: „interiérom vnútorný priestor vozidla, ktorý je určený na prepravu osôb alebo nákladu, alebo osôb a  nákladu,“.	O	A	Upravené.	
	K § 2 písm. g) a i):
V súlade s navrhovaným znením § 2 písm. f) odporúčame preformulovať aj slovné spojenie „priestor pre cestujúcich“ a  nahradiťho slovným spojením „priestor určený na prepravu osôb“. V  písm. i) navrhujeme tiež preformulovať znenie „v ktorej je umiestnený vodič alebo cestujúci“ a nahradiť ho nasledovne „ktorá je určená pre vodiča a  prepravované osoby“	O	A	Upravené.	
	K § 4 ods. 2:
Predmetné ustanovenie má len deklaratórny charakter, ktorý nemá žiadny zjavný súvis s  ostatnými ustanoveniami. „Informačný dokument“ má byť priložený k  žiadosti o  udelenie typového schválenia ES vozidla, preto je potrebné túto povinnosť zakotviť aj do právneho predpisu nasledovne: „(2) Prílohou k žiadosti podľa odseku 1 je informačný dokument, ktorý spĺňa požiadavky stanovené v  doplnku 1 prílohy I smernice 2001/56/EHS.“
§ 4 ods. 8 –ustanovenie je potrebné upraviť obdobne ako § 4 ods. 2.	O	A	Upravené obdobne ako v ostatných aproximačných nariadeniach	
	K § 4 ods. 5:
Predmetné ustanovenie má len deklaratórny, príp. informatívny charakter. Nevyplýva z neho žiadna povinnosť, a  preto ho nemožno považovať za náležité prebratie príslušných ustanovení smernice 2001/56/EHS. Žiadame navrhované znenie preformulovať nasledovne „Príslušný štátny orgán vydá osvedčenie o  typovom schválení ES vozidla pre typ vozidla z dôvodov týkajúcich sa vykurovacieho systému podľa vzoru uvedeného v  doplnku 2 prílohy 1 smernice 2001/56/EHS.“  
§ 4 ods. 11 –ustanovenie je potrebné upraviť obdobne ako § 4 ods. 5.	O	A	Upravené obdobne ako v ostatných aproximačných nariadeniach	
	K § 5 ods. 1:
Z dôvodu zabezpečenia právnej istoty je potrebné konkretizovať orgán štátnej správy. Preto navrhujeme za slová „Príslušný štátny orgán“ zaviesť odkaz a  v poznámke pod čiarou uviesť príkladmo ustanovenia zákonov, v  ktorých sú tieto štátne orgány a  ich kompetencie vymedzené.	O	A	Upravené.	
	K § 9:
V rámci značného transpozičného deficitu v  oblasti vykonávacích právnych predpisov k zákonu č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov, a  na to nadväzujúcej potenciálnej hrozby začatia konania voči Slovenskej republike pred Súdnym dvorom Európskych spoločenstiev za neprebratie a  nenotifikovanie právnych predpisov preberajúcich smernice, Legislatívna rada vlády Slovenskej republiky dňa 28. 6. 2005 dospela k záveru, že predmetné aproximačné nariadenia nadobudnú účinnosť dňom vyhlásenia v  Zbierke zákonov Slovenskej republiky. Žiadame preto ustanovenie v  tomto zmysle upraviť.	O	Neaktuálne 	Na rokovaní LRV z 20.12.2005 bol prijatý záver, že aproximačné nariadenia nadobudnú účinnosť konkrétnym dňom.	
Ministerstvo financií SR
MF/20597/2005-81	Návrh odporúčam prehodnotiť v kontexte s čl. 2. ods. 2 (návrh upravuje konanie štátnych orgánov) a s čl. 123 Ústavy SR, s Legislatívnymi pravidlami vlády SR (§ 8, príloha) a prílohou č. 2 týchto pravidiel (úvodná veta, poznámky pod čiarou).
	O	ČA	Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
4 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; 
kompetencie príslušných štátnych orgánov 
uvedených v § 5 vychádzajú z osobitných 
predpisov.
Pôvodný § 7 bol vypustený.	
Ministerstvo vnútra SR
SLV-741-4/1-2005	K návrhu nariadenia
1. V úvodnej vete nariadenia je potrebné vypustiť slová „v znení neskorších predpisov“(bod 49. Prílohy č.2 Legislatívnych pravidiel vlády SR).	O	N	Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.	
	2. V § 1 je potrebné na konci doplniť slová „a upravuje podrobnosti o typovom schvaľovaní týchto vozidiel“	Z	A	Upravené.